סטודיו למשחק (תוכנית טלוויזיה)

סטודיו למשחק (באנגלית: Inside the Actors Studio) היא תוכנית אירוח אמריקאית של ערוץ הטלוויזיה בכבלים "בראבו", אותה הנחה ג'יימס ליפטון, אשר שימש גם כמפיק בפועל. את התוכנית מפיק ומביים ג'ף וורץ. התוכנית, אשר הועלתה לראשונה בשנת 1994, מופצת ברחבי העולם על ידי CABLEready והיא משודרת בכ-125 מדינות ברחבי העולם, ומגיעה לכ-89,000,000 בתים. בישראל משודרת התוכנית בערוץ 8 בהוט.

התוכנית מצולמת במרכז לאמנויות על שם מייקל שימל, אשר נמצא בקמפוס החדש של אוניברסיטת פייס בניו יורק.

בספטמבר 2018 הודיע ג'יימס ליפטון על פרישתו מהנחיית התוכנית לאחר 22 עונות במשך 24 שנים. לאחר מכן, התוכנית עברה לרשת Ovation, בהנחיית מפורסמים מתחלפים.

 רקע 
התוכנית החלה את דרכה כסדנת סמינר לסטודנטים בבית הספר למשחק, במקור - מיזם משותף של הסטודיו למשחק ושל New School University בשנת 1994, עם פול ניומן כאורח התוכנית הראשונה. עד מהרה, התוכנית הפכה לתוכנית הדגל של ערוץ בראבו האמריקאי. בתחילה, התוכנית צולמה באודיטוריום ע"ש טישמן, אשר בגריניץ' וילג', ניו יורק, מרחק של מספר רחובות ממרכז מנהטן, בו מתקיימים לימודי הסטודיו למשחק, במרכז לאמנויות ע"ש מייקל שימל אשר באוניברסיטת פייס, לשם הועברו לבסוף הצילומים (בתחילה - לסירוגין עם מקום הצילומים הקודם, אך מאז 2005 - באופן קבוע). התוכנית משמשת כסמינר עבור הסטודנטים בסטודיו למשחק.

מאז הבכורה, התארחו בתוכנית מעל 200 אורחים. האורח ה-200 היה דסטין הופמן. בין האורחים היו 74 זוכי פרס האוסקר, מתוכם: שמונה זוכי פרס על בימוי, ארבעה זוכי פרס על תסריט, 61 זוכים וזוכות בפרסים על משחק ושני זוכים בפרס על מוזיקה.

לכבוד התוכנית ה-200 בחר ליפטון להפוך בעצמו למרואיין בתוכנית, ובחר באופן אישי בדייב שאפל להיות מנחה אורח, במקומו.

בספטמבר 2018 הודיע ליפטון על פרישתו מהנחיית התוכנית לאחר כ-24 שנים.

 אופי התוכנית 
התוכנית בכוונה משתמשת בקצב איטי יותר בראיונות, לעומת הראיון סלבריטי טיפוסי בתוכניות אירוח אחרות, ולכן - בניגוד למקובל בתוכניות אירוח אמריקאיות - התוכנית מצולמת בדרך כלל במשך כשעתיים, ורק לאחר מכן נערכת לתוכנית של שעה - תחבולה בה השתמש לראשונה גראוצ'ו מרקס, בשעשועון הטלוויזיה שלו משנת 1950 "אתה יכול להתערב על החיים שלך". התוצאה, כפי שנכתב ב"ניו יורק טיימס", היא ש"בכיסא האורח של מר ליפטון, השחקנים מפסיקים להיות כוכבים לזמן מה, והופכים להיות אמנים ומורים".

הזמן הארוך ביותר שלקח לצלם תוכנית אחת היה הפרק בו התארח סטיבן ספילברג, אשר צילומיו ארכו כארבע שעות. בסופו של דבר נערך הראיון עמו כשני פרקים, באורך של 60 דקות כל אחד.

 מבנה התוכנית 
רוב התוכנית הוא ראיון "אחד על אחד" שמנחה ליפטון, בשילוב קטעי ארכיון בהם מככב האורח. הראיון נערך באודיטוריום, בנוכחות קהל המורכב ברובו מסטודנטים למשחק ולאמנויות. במהלך הריאיון ליפטון נעזר בערימה גדולה של כרטיסיות בצבע כחול, הממוספרות ועליהן מופיע מידע ביוגרפי רב על אורח התוכנית - תוצאותיו של תחקיר מדוקדק למדי, שלעיתים מפתיע ומרתיע את האורחים.

בתום הראיון מציג ליפטון בפני אורחיו גרסה מותאמת של שאלון פרוסט. השאלון כולל עשר שאלות, המבוססות על שאלון דומה שנהג לשאול את אורחיו המנחה ברנאר פיבו, בתוכניתו "אפוסטרוף" בטלוויזיה הצרפתית. לאחר השאלון מתקיימת סדנת שאלות ותשובות של האורח עם קהל הסטודנטים, ללא התערבותו של ליפטון.

 השאלון 
שמאל|ממוזער|250px|ג'יימס ליפטון עם אורחת התוכנית אנג'לינה ג'ולי
עשר השאלות שליפטון שואל הן:
מהי המילה האהובה עליך ביותר?
מהי המילה שהכי פחות אהובה עליך?
מה מדליק אותך?
מה דוחה אותך?
איזה קול או רעש אתה אוהב?
איזה קול או רעש אתה שונא?
מהי הקללה האהובה עליך ביותר?
באיזה מקצוע, מלבד המקצוע שלך, היית מעוניין להתנסות?
באיזה מקצוע לא היית מעוניין להתנסות?
אם קיים גן עדן, מה היית רוצה לשמוע את אלוהים אומר לך, כשתגיע לשעריו?

ברוב המוחלט של התוכניות, השאלון נשאר קבוע, למעט מספר בודד של מקרים יוצאי דופן. למשל, כאשר התארחה בתוכנית השחקנית ש. אפאתה מרקרסון, כחלק מצוות התוכנית "חוק וסדר", בתגובה לשאלה האחרונה היא הצהירה כי היא אתאיסטית, ולא מאמינה באלוהים. בתגובה, ליפטון ניסח מחדש את השאלה, ושאל: "אם קיים גן עדן, ואם קיים אלוהים, מה היית רוצה לשמוע אותו אומר לך, כשתגיעי לשעריו?"

 אורחים 
ברוב התוכניות הופיע אורח אחד בלבד - כמעט תמיד שחקן או שחקנית. לעיתים, האורח היחיד היה במאי קולנוע, מפיק, מנחה טלוויזיה, זמר, תסריטאי או בעל מקצוע אחר, הקשור בצורה כלשהו לעולם הבידור. כמו כן, היו תוכניות בהן אורחים אשר התראיינו בעבר וחזרו לראיון נוסף (למשל: אלק בולדווין שהתארח בתוכנית הראשונה וחזר להתארח בעונה ה-13, וניל פטריק האריס אשר הופיע כחלק מהצוות של איך פגשתי את אמא בעונה ה-20 וחזר לאחר שלושה פרקים להתארח לבד) ותוכניות שבהן היו יותר מאורח אחד, בהן התארחו צוות של שחקנים ויוצרים, לרוב - של תוכנית טלוויזיה (למשל: צוות המדבבים הקבוע של התוכנית "משפחת סימפסון").

 להצגת רשימת כל אורחי התוכנית לפי עונות - לחצו על "הצגה" משמאלאורחי העונה ה-1: אלק בולדווין · פול ניומן · סטיבן סונדהיים · סידני לומט · שלי וינטרס · סאלי פילד · דניס הופר · ארתור מילר · ארתור פן · אסטל פרסונס · ניל סיימון · סידני פולאק · מרי סטיוארט מסטרסון
אורחי העונה ה-2: לי גרנט · פיי דאנאוויי · מתיו ברודריק · גלן קלוז · הולי האנטר · אלן בורסטין · ג'סיקה לאנג · קרול ברנט · כריסטופר ווקן · ג'ין ויילדר · סטנלי דונן · מרטין לנדאו
אורחי העונה ה-3: מרק ריידל · נורמן ג'ואיסון · נייתן ליין · אנג'ליקה יוסטון · כריסטופר ריב · מאט דילון · טומי לי ג'ונס · מייק ניקולס · ג'וליה רוברטס · מג ראיין · אנתוני קווין · וילם דפו · בילי קריסטל
אורחי העונה ה-4: הארווי קייטל · שירלי מקליין · אלי וולך · אן ג'קסון · לורן באקול · מרטין שורט · אנתוני הופקינס · דני גלובר · וופי גולדברג · ג'ק למון · גארי סיניז · קתי בייטס · סוזן סרנדון
אורחי העונה ה-5: מריל סטריפ · ג'ון הרט · לורנס פישבורן · דונלד סאת'רלנד · רון הווארד · שרון סטון · שון פן · רוברט דה נירו · סטיבן ספילברג · טים רובינס · ג'ניפר ג'ייסון לי · קים בייסינג'ר · אלן בארקין · פיטר פאלק · ג'רי לואיס
אורחי העונה ה-6: בילי ג'ואל · מרי טיילר מור · סילבסטר סטאלון · טום הנקס · מייקל קיין · ג'ינה דייוויס · ג'יימס וודס · אנדי גרסיה · קווין ספייסי · פיליפ סימור הופמן · אלן אלדה · האריסון פורד · סיגורני ויבר
אורחי העונה ה-7: ואל קילמר · ברנדט פיטרס · ואל קילמר · ג'יימס קאן · ריצ'רד דרייפוס · גבריאל ביירן · אד האריס · ספייק לי · בן אפלק · נד ביטי · מייק מאיירס · מייקל דאגלס · גווינת' פלטרו · הלן האנט · פרנסיס פורד קופולה · רובין ויליאמס · מלאני גריפית' · אנטוניו בנדרס · ברט ריינולדס · רוזאן בר
אורחי העונה ה-8: בן סטילר · ג'ין הקמן · קווין קליין · ברוס ויליס · קווין קוסטנר · ויל סמית' · סטוקרד צ'אנינג · דברה וינגר · שרה ג'סיקה פרקר · בן קינגסלי · דניס קווייד · אית'ן הוק · ריצ'רד גיר · יו גרנט · סמואל ל. ג'קסון · בניסיו דל טורו · ונסה רדגרייב · בילי בוב תורנטון · ג'וני דפ
אורחי העונה ה-9: סיסי ספייסק · ז'ולייט בינוש · ז'אן מורו · פירס ברוסנן · איאן מקלן · מרטין סקורסזה · ג'וליאן מור · אדוארד נורטון · משפחת סימפסון · ניקולס קייג' · דרו ברימור · רנה זלווגר · ג'ון טרבולטה · ג'רמי איירונס· ג'ואן וודוורד · מרטין שין · ג'ף ברידג'ס
אורחי העונה ה-10: ג'ון גודמן · קלינט איסטווד · ויל וגרייס · קייט בלאנשט · ג'וד לאו · נעמי ווטס · ראסל קרואו · טום קרוז · שרליז ת'רון · דיאן ליין · ג'יי לנו · יו ג'קמן · קייט וינסלט · ברברה סטרייסנד · בט מידלר · ספיישל 10 שנים
אורחי העונה ה-11: ג'ניפר לופז · ג'יימס גנדולפיני · ויליאם ה' מייסי · ג'ורג' קרלין · ג'ניפר קונלי · מארק וולברג · נטלי פורטמן · ג'יימי פוקס · סלמה הייק · מורגן פרימן · קמרון דיאז · קיפר סאת'רלנד · רוברט רדפורד · קולין פארל · ואל קילמר - הופעה שנייה · אוון וילסון · דייוויד דוכובני · ג'יין פונדה · אנג'לינה ג'ולי · כולם אוהבים את ריימונד · ג'ודי פוסטר · אלטון ג'ון · רוזי אודונל · מייקל ג'יי פוקס
אורחי העונה ה-12: המפיקים · ברברה וולטרס · קווין לטיפה · רייף פיינס · מרטין לורנס · לייזה מינלי · דייב שאפל · חוק וסדר · טום הנקס - הופעה שנייה · דון צ'ידל · טים אלן · דסטין הופמן · רוברט דאוני ג'וניור · יו לורי · טרי האטצ'ר · אל פצ'ינו
אורחי העונה ה-13: פורסט ויטאקר · אדי מרפי · מאט דיימון · דיאנה רוס · כריס רוק · מארק רופאלו · ג'וליה לואי-דרייפוס · קירה סדג'וויק · מישל פייפר · צ'ארלי שין · בילי קריסטל - הופעה שנייה· אנתוני הופקינס -הופעה שנייה · אלק בולדווין - הופעה שנייה · האלי ברי · ג'ון קיוזאק
אורחי העונה ה-14: שרה ג'סיקה פרקר - הופעה שנייה · מייק מאיירס - הופעה שנייה · ברוק שילדס · כריסטיאן סלייטר
אורחי העונה ה-15: גולדי הון · ג'יימס ליפטון מרואיין על ידי דייב שאפל · דניאל רדקליף · ג'וש ברולין · לורה ליני · ריקי ג'רווייס · קונאן או'בריאן · אנתוני לפאליה · דניס לירי · דני דה ויטו · ג'אד אפאטו · מיקי רורק · ג'ייסון בייטמן · איש משפחה · איימי פולר
אורחי העונה ה-16: הילרי סוונק · בון ג'ובי · קייט הדסון · ג'יימס קמרון · שון קומבס · בטי וייט
אורחי העונה ה-17: ג'יימס פרנקו · ג'ים קארי · קולין פירת' · בראדלי קופר · משפחה מודרנית · ג'ניפר אניסטון
אורחי העונה ה-18: ג'ורג' קלוני · בראד פיט · Glee · מד מן · ליאם ניסן
אורחי העונה ה-19: יו ג'קמן - הופעה שנייה · טינה פיי · ספיישל תוכנית 250 · ג'ייק ג'ילנהול · משפחה בהפרעה · ברוס ולורה דרן · איימי אדמס
אורחי העונה ה-20:מתיו מקונהויי · איך פגשתי את אמא · מרישקה הרגיטאי · סטינג · ניל פטריק האריס · ג'ים פרסונס
אורחי העונה ה-21: שרה סילברמן · בריאן קראנסטון · סטיב קארל · ג'ף דניאלס · המתים המהלכים · כריסטופר מלוני
אורחי העונה ה-22: ג'סיקה צ'סטיין · ויולה דייוויס · קובה גודינג ג'וניור · בנות · סקרלט ג'והנסון · קריסטן ויג · טד דנסון

 גרסה ישראלית 
גרסה ישראלית לתוכנית הופקה בשנת 2004 בישראל בשם "סדנה למשחק", בהנחייתו של עמנואל הלפרין. התוכנית צולמה באוניברסיטת תל אביב ושודרה בערוץ 8. עם המרואיינים לתוכנית ניתן למנות את ששון גבאי, אלון אבוטבול, יוסי גרבר, יונה אליאן, תיקי דיין, ליאור אשכנזי, סשה דמידוב, רמי הויברגר, עמוס לביא, אסתי זקהיים, ואחרים.

 קישורים חיצוניים 


הערות שוליים

קטגוריה:תוכניות אירוח אמריקאיות
קטגוריה:ערוץ 8
קטגוריה:זוכי אמי בפריים טיים: תוכנית מיוחדת
קטגוריה:בראבו: תוכניות וסדרות
קטגוריה:תוכניות טלוויזיה אמריקאיות שעלו לשידור בשנות ה-1990